บอร์ด สปส.เห็นชอบปรับขึ้นอัตราค่าพยาบาล
18 เมษายน 2566

บอร์ด สปส.เห็นชอบปรับขึ้นอัตราค่าพยาบาล
อัตราค่ารักษาพยาบาล สปส. ถูกปรับเพิ่มขึ้น
บอร์ดประกันสังคม (สปส.) มีมติปรับเพิ่มอัตราค่ารักษาพยาบาลแบบเหมาจ่ายเป็น 1,808 บาท ต่อหัวต่อปี เพิ่มขึ้น 10% จากปัจจุบันที่ 1,640 บาท แต่คงอัตราค่าบริการทางการแพทย์อื่นๆ ไว้เท่าเดิม อัตราใหม่จะมีผลบังคับใช้ตั้งแต่วันที่ 1 พ.ค.เป็นต้นไป
ทั้งนี้ อัตราที่เพิ่มขึ้นถือว่าสอดคล้องกับอัตราที่ รพ. สปส. คาดไว้ก่อนหน้าที่ 8-10% อัตราค่าบริการทางการแพทย์หลัก 3 อัตรารวมกันจะอยู่ที่ 3,007 บาท (1,808+746 บาท+453 บาท) เพิ่มขึ้น 5.9% จากปัจจุบันที่ 2,839 บาท ซึ่งสูงกว่าการปรับขึ้นอัตราค่ารักษาพยาบาลที่ 4.9-5.2% ในปี 2560 และ 2563 เล็กน้อย แม้ว่าอัตราค่าบริการทางการแพทย์อื่นๆ ไม่เปลี่ยนแปลง แต่การเซ็น MoU ระหว่าง รพ. สปส. และสำนักงาน สปส. ในการรักษา 5 โรคหลัก กำลังสะท้อนอัตราค่าบริการที่สูงขึ้นสำหรับบริการการแพทย์ที่มีค่าใช้จ่ายสูง ภายใต้ MoU ดังกล่าว รพ. สปส. ได้รับค่าบริการ 15,000 บาท/RW เพิ่มขึ้น 25% จากอัตราปัจจุบันที่ 12,000 บาท/RW
มุมมอง KS
รพ. สปส. ตอบสนองเชิงบวกต่อมติบอร์ด สปส.โดยราคาหุ้น RJH เพิ่มขึ้น 0.9%, CHG เพิ่มขึ้น 1.1% และ BCH เพิ่มขึ้น 1.4% อย่างไรก็ตาม ราคาที่เพิ่มขึ้นยังน้อยกว่าการปรับเพิ่มราคาเป้าหมายปี 2566 ที่ 4-10% ทำให้เราเชื่อว่าตลาดมีการเก็งกำไรในประเด็นการปรับเพิ่มอัตราค่าบริการ สปส. ไปก่อนหน้านี้ และราคาหุ้นน่าจะสะท้อนผลบวกจากการขึ้นอัตราค่าบริการไปบ้างแล้ว
ในบรรดา รพ. สปส. ทั้งหมด เราชอบ BCH มากที่สุด เนื่องจากมีโครงสร้างรายได้ที่กระจายตัว และไม่อยู่ในวัฏจักรการลงทุน (capex) ซึ่งน่าจะช่วยหนุนการฟื้นตัวได้ดีกว่าคู่แข่ง ขณะที่ปัจจัยหลักหนุนราคาหุ้น รพ. สปส. น่าจะเป็นแนวโน้มการฟื้นตัวของการดำเนินงานที่ไม่เกี่ยวข้องกับโควิด-19 ในปี 2566
หุ้นเด่นในกลุ่ม รพ. ของเรายังคงเป็น BDMS ซึ่งน่าจะได้ประโยชน์จากการฟื้นตัวของผู้ป่วยต่างชาติและนักท่องเที่ยว มีความได้เปรียบคู่แข่งจากการประหยัดต่อขนาดในฐานะที่เป็น รพ.เครือข่ายที่ใหญ่ที่สุดในประเทศ อีกทั้งไม่มีข้อจำกัดด้านความสามารถในการรองรับผู้ป่วย ขณะเดียวกัน โครงการ Wellness บน ถ.หลังสวน ที่ต้องใช้เงินลงทุนสูง ยังไม่น่าส่งผลกระทบต่อผลการดำเนินงานของ BDMS ใน 2-3 ปีข้างหน้า
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #HEALTHCARE